CELEX: 32013R1166
Language: et
Date: 2013-11-18 00:00:00
Title: Komisjoni rakendusmäärus (EL) nr 1166/2013, 18. november 2013 , millega muudetakse rakendusmäärust (EL) nr 540/2011 seoses toimeaine dikloroprop-P heakskiitmise tingimustega  EMPs kohaldatav tekst

19.11.2013   
            
            
               ET
            
            
               Euroopa Liidu Teataja
            
            
               L 309/22
            
         KOMISJONI RAKENDUSMÄÄRUS (EL) nr 1166/2013,
   18. november 2013,
   millega muudetakse rakendusmäärust (EL) nr 540/2011 seoses toimeaine dikloroprop-P heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud juhtumit ja artikli 78 lõiget 2,
   ning arvestades järgmist:
   
               (1)
            
            
               Komisjoni direktiiviga 2006/74/EÜ (2) lisati dikloroprop-P toimeainena nõukogu direktiivi 91/414/EMÜ (3) I lisasse tingimusel, et asjaomased liikmesriigid tagavad, et teavitaja, kelle taotlusel lisati dikloroprop-P kõnealusesse lisasse, esitab andmed täiendavate uuringute kohta, mis kinnitavad tulemusi metabolismi kohta loomade organismis ning vahetu ja lühiajalise ohu hindamist lindudel ja vahetu ohu hindamist taimtoidulistel imetajatel.
            
         
               (2)
            
            
               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heakskiidetuna ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Teabe esitamiseks ettenähtud ajavahemiku jooksul esitas teavitaja referentliikmesriik Taanile lisateavet, mis oli saadud uuringutest eesmärgiga kinnitada lindudele ja imetajatele avalduva sellise ohu hindamist, mis tekib teravilja, rohumaa- ja heinaseemnetaimede kasutamisest.
            
         
               (4)
            
            
               Taani hindas teavitaja esitatud lisateavet. Taani esitas 22. juulil 2011 oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „amet”).
            
         
               (5)
            
            
               Komisjon konsulteeris ametiga, kes esitas oma arvamuse dikloroprop-P riskihindamise kohta 13. novembril 2012 (5).
            
         
               (6)
            
            
               Teavitaja esitatud täiendava teabe põhjal oli komisjoni arvamus, et nõutud täiendavat kinnitavat teavet ei ole täielikult esitatud ning lindudele ja imetajatele avalduvat suurt riski ei saa välistada muul viisil kui lisapiirangute kehtestamisega.
            
         
               (7)
            
            
               Komisjon palus teavitajal esitada oma märkused toimeainet dikloroprop-P käsitleva läbivaatusaruande kohta.
            
         
               (8)
            
            
               Kinnitatakse, et toimeaine dikloroprop-P on määruse (EÜ) nr 1107/2009 alusel heaks kiidetud. Selleks et vähendada lindude ja imetajate kokkupuudet toimeainega, on siiski asjakohane veelgi piirata kõnealuse toimeaine kasutamist ning võtta erimeetmed, et kõnealuseid liike kaitsta.
            
         
               (9)
            
            
               Seetõttu tuleks rakendusmääruse (EL) nr 540/2011 lisa vastavalt muuta.
            
         
               (10)
            
            
               Liikmesriikidele tuleks anda aega toimeainet dikloroprop-P sisaldavate taimekaitsevahendite lubade tühistamiseks.
            
         
               (11)
            
            
               Kui liikmesriigid annavad toimeainena dikloroprop-P-d sisaldavatele taimekaitsevahenditele ajapikendust vastavalt määruse (EÜ) nr 1107/2009 artiklile 46, peab kõnealune ajavahemik lõppema hiljemalt ühe aasta möödumisel asjaomaste lubade tühistamisest või muutmisest.
            
         
               (12)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Üleminekumeetmed
   Kooskõlas määrusega (EÜ) nr 1107/2009 muudavad või tühistavad liikmesriigid vajaduse korral toimeainena dikloroprop-P-d sisaldavate taimekaitsevahendite kehtivad load 9. juuniks 2014.
   Artikkel 3
   Ajapikendus
   Ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 9. juuniks 2015.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  Komisjoni direktiiv 2006/74/EÜ, 21. august 2006, millega muudetakse nõukogu direktiivi 91/414/EMÜ, et lisada toimeainete hulka dikloropop-P, metkonasool, pürimetaniil ja triklopüür (ELT L 235, 30.8.2006. lk 17).
   
      (3)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).
   
      (4)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  EFSA Journal 2012; 10(11):2950. Kättesaadav internetis aadressil www.efsa.europa.eu/efsajournal.htm
   
      LISA
      Rakendusmääruse (EL) nr 540/2011 lisa A osa veeru „Erisätted” dikloroprop-P-d käsitlev rida 133 asendatakse järgmisega:
      
         „A   OSA
         Lubatud kasutada ainult herbitsiidina.
         Teraviljasektoris võib kasutamist lubada üksnes kevadel, koguses, mis ei ületa 800 g toimeainet ühe hektari ja ühe kasutamiskorra kohta.
         Kasutus rohumaal ei ole lubatud.
         B   OSA
         Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 23. mail 2006. aastal alalises toiduahela ja loomatervishoiu komitees dikloroprop-P kohta koostatud läbivaatamisaruande järeldusi, eelkõige selle I ja II liidet.
         Üldhinnangus peaksid liikmesriigid pöörama erilist tähelepanu lindude, imetajate, veeorganismide ja muude kui sihtrühma taimede kaitsele.
         Loa tingimused peaksid vajaduse korral sisaldama riskide vähendamise meetmeid.”